CELEX: 62016TN0454
Language: sk
Date: 2016-08-05 00:00:00
Title: Vec T-454/16: Žaloba podaná 5. augusta 2016 – Arrigoni/EUIPO – Arrigoni Formaggi (Arrigoni Valtaleggio)

3.10.2016   
            
            
               SK
            
            
               Úradný vestník Európskej únie
            
            
               C 364/27
            
         
      Žaloba podaná 5. augusta 2016 – Arrigoni/EUIPO – Arrigoni Formaggi (Arrigoni Valtaleggio)
      (Vec T-454/16)
      (2016/C 364/30)
      Jazyk, v ktorom bola podaná žaloba: taliančina
      
         Účastníci konania
      
      
         Žalobkyňa: Arrigoni SpA (Rím, Taliansko) (v zastúpení: P. Di Gravio, advokát)
      
         Žalovaný: Úrad Európskej únie pre duševné vlastníctvo (EUIPO)
      
         Ďalší účastník konania pred odvolacím senátom: Arrigoni Formaggi SpA (Bergamo, Taliansko)
      
         Údaje týkajúce sa konania pred EUIPO
      
      
         Majiteľ spornej ochrannej známky: ďalší účastník konania pred odvolacím senátom.
      
         Dotknutá sporná ochranná známka: medzinárodný zápis označujúci Európsku úniu obrazovej ochrannej známky obsahujúcej slovné prvky „Arrigoni Valtaleggio“ – medzinárodný zápis označujúci Európsku úniu č. 1 028 737.
      
         Konanie pred EUIPO: konanie o vyhlásení neplatnosti.
      
         Napadnuté rozhodnutie: rozhodnutie prvého odvolacieho senátu EUIPO z 19. mája 2016 vo veci R 2922/2014-1.
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  vyhovel žalobe a v dôsledku toho vyhlásil napadnuté rozhodnutie za neexistujúce a/alebo nulitné z nasledujúcich dôvodov, prípadne s vrátením veci nižšiemu orgánu alebo s vyhlásením prvého rozhodnutia zo 17. apríla 2013 č. C 406 A za platné a konečné,
               
            
                  —
               
               
                  v každom prípade vyhlásil úplnú neplatnosť prihlášky č. 1 028 737 podanej spoločnosťou Arrigoni Battista SpA na základe nasledujúcich porušení právneho predpisu.
               
            
         Uvádzané žalobné dôvody
      
      
                  —
               
               
                  porušenie článku 8 ods. 2 písm. a) nariadenia č. 207/2009,
               
            
                  —
               
               
                  porušenie článku 8 ods. 1 písm. b) nariadenia č. 207/2009,
               
            
                  —
               
               
                  porušenie nariadenia Rady č. 40/94 z 20. decembra 1993 o ochrannej známke Spoločenstva,
               
            
                  —
               
               
                  porušenie Charty základných práv EÚ,
               
            
                  —
               
               
                  porušenie článku II-77 Právo vlastniť majetok,
               
            
                  —
               
               
                  porušenie článkov 76 a 87 Ústavy,
               
            
                  —
               
               
                  porušenie zákona č. 273 z 12. decembra 2002,
               
            
                  —
               
               
                  porušenie kódexu priemyselného vlastníctva, zákonného dekrétu č. 30 z 10. februára 2005, Taliansko a tieto zmeny: článok 7 – článok 12, body B, C, G – článok 13 ods. 1 – článok 16 bod 1 – článok 20 – článok 22 ods. 1 a 2,
               
            
                  —
               
               
                  s prijatím akéhokoľvek rozhodnutia, tiež pokiaľ ide o trovy konania, bez toho, aby bolo dotknuté akékoľvek existujúce právo.